stanford-oval/wikipedia huggingface dataset:
אלפרד קר
ביוגרפיה

קר היה אחד משני ילדים במשפחה יהודית מצליחה בברסלאו, שלזיה. אביו, מאיר עמנואל קמפנר, היה סוחר יין ובעל מפעל. הוא שינה את שם משפחתו לשם קֶר בשנת 1887, והשינוי נעשה רשמי בשנת 1909. למד ספרות גרמנית ופילוסופיה באוניברסיטת ברלין והיה מבקר התיאטרון בעיתונים נחשבים כמו הברלינר טאגבלאט. רעייתו הראשונה, אינגבורג תורמלן, לה נישא ב-1917, מתה בגל השפעת בשנת 1918. בשנת 1920 נישא בשנית לפסנתרנית יוליה לבית וייסמן.
עם עליית הנאצים לשלטון ב-1933 נמלט עם אשתו יוליה וילדיהם מגרמניה לשווייץ. שם שהו כחצי שנה בתקווה שיוכל להמשיך לכתוב ולפרסם בשפה הגרמנית. המולי"ם השווייצרים חששו לפרסם ביקורת נגד המשטר הנאצי (בנימוק שמירת הנייטרליות) ועל כן עזבו לפריז. ספריו נשרפו בגרמניה. קר הצליח למכור תסריט בבריטניה וקיווה להפיק שם סרט, על כן עזבה המשפחה ללונדון ב-1935.
ב-1947 קיבלה משפחת קר אזרחות בריטית. ב-1948 בתחילת סיור מתוכנן בכמה ערים גרמניות, עבר קר אירוע מוחי בעת ביקורו בהמבורג. הוא שם קץ לחייו באמצעות מנת יתר של "ורונל" שרכשה עבורו אשתו. הוא נקבר בבית הקברות אולסדורף ללא אזכור דתו, לפי בקשתו.
הותיר אחריו את רעייתו, בן ובת. הבן, מייקל (1921–2006), היה השופט היחיד בבית הדין העליון (High Court of Justice), שנולד מחוץ לבריטניה והבת ג'ודית (1923–2019) הייתה סופרת ומאיירת.
אפרה של אשתו נקבר למרגלות קברו לאחר פטירתה בשנת 1965.
איטליה במשחקים הפאראלימפיים

איטליה השתתפה לראשונה במשחקים הפאראלימפיים כמארחת משחקי הקיץ רומא (1960) ומאז נטלה חלק בכל אחד מאירועי הקיץ. באולימפיאדת החורף לנכים השתתפה איטליה בכל המשחקים שהתקיימו החל מהמשחקים הפאראלימפיים גיילו (1980), וארחה גם את טורניר משחקי החורף במשחקים הפאראלימפיים טורינו (2006).
במשחקים הפאראלימפיים ברומא אותה ארחה, זכתה המשלחת האיטלקית בכמות המדליות הגבוהה ביותר מבין כל המדינות המשתתפות, ובתחרות שנערכה במשחקים הפאראלימפיים טוקיו (1964) דורגה המשלחת במקום השלישי בסך המדליות אותן קטפו.
הספורטאיות הבולטות בתולדות המשלחת האיטלקית הן האתלטית מריה סקוטי שזכתה ב-11 מדליות פאראלימפיות במשחקים הפאראלימפיים רומא (1960), מהן 9 מדליות זהב, ואלוויזה דה וידי שזכתה ב-12 מדליות, מהן 6 מדליות זהב פאראלימפיות. במשלחת בלט גם השחיין לוקה פנקלי שזכה ב-15 מדליות, מהן 8 מדליות זהב ו-6 מכסף.
אנדראה טבנלי, חבר נבחרת הקרלינג במשחקים הפאראלימפיים ונקובר (2010)
מדליות לפי אולימפיאדה > במשחקי הקיץ

| אולימפיאדה | זהב | כסף | ארד | סה"כ |
| --- | --- | --- | --- | --- |
| המשחקים הפאראלימפיים רומא (1960) (מארחת) | 29 | 28 | 23 | 80 |
| המשחקים הפאראלימפיים טוקיו (1964) | 14 | 15 | 16 | 45 |
| המשחקים הפאראלימפיים תל אביב (1968) | 12 | 10 | 17 | 39 |
| המשחקים הפאראלימפיים היידלברג (1972) | 8 | 4 | 5 | 17 |
| המשחקים הפאראלימפיים טורונטו (1976) | 2 | 5 | 11 | 18 |
| המשחקים הפאראלימפיים ארנהם (1980) | 6 | 5 | 9 | 20 |
| המשחקים הפאראלימפיים ניו יורק וסטוק מנדוויל (1984) | 9 | 19 | 14 | 42 |
| המשחקים הפאראלימפיים סיאול (1988) | 16 | 15 | 27 | 58 |
| המשחקים הפאראלימפיים ברצלונה (1992) | 10 | 7 | 18 | 35 |
| המשחקים הפאראלימפיים אטלנטה (1996) | 11 | 20 | 14 | 45 |
| המשחקים הפאראלימפיים סידני (2000) | 9 | 8 | 10 | 27 |
| המשחקים הפאראלימפיים אתונה (2004) | 4 | 8 | 7 | 19 |
| המשחקים הפאראלימפיים בייג'ינג (2008) | 4 | 7 | 7 | 18 |
| המשחקים הפאראלימפיים לונדון (2012) | 9 | 8 | 11 | 28 |
| המשחקים הפאראלימפיים ריו דה ז'ניירו (2016) | 10 | 14 | 15 | 39 |
| המשחקים הפאראלימפיים טוקיו (2020) | 14 | 29 | 26 | 69 |
| סה"כ | 167 | 202 | 230 | 599 |
מדליות לפי אולימפיאדה > במשחקי החורף

| אולימפיאדה | זהב | כסף | ארד | סה"כ |
| --- | --- | --- | --- | --- |
המשחקים הפאראלימפיים גיילו (1980): 0
| המשחקים הפאראלימפיים אינסברוק (1984) | 0 | 0 | 1 | 1 |
| המשחקים הפאראלימפיים אינסברוק (1988) | 3 | 0 | 6 | 9 |
| המשחקים הפאראלימפיים אלברוויל (1992) | 0 | 1 | 3 | 4 |
| המשחקים הפאראלימפיים לילהאמר (1994) | 0 | 7 | 6 | 13 |
| המשחקים הפאראלימפיים נאגנו (1998) | 3 | 4 | 3 | 10 |
| המשחקים הפאראלימפיים סולט לייק סיטי (2002) | 3 | 3 | 3 | 9 |
| המשחקים הפאראלימפיים טורינו (2006) (מארחת) | 2 | 2 | 4 | 8 |
| המשחקים הפאראלימפיים ונקובר (2010) | 1 | 3 | 3 | 7 |
המשחקים הפאראלימפיים סוצ'י (2014): 0
| המשחקים הפאראלימפיים פיונגצ'אנג (2018) | 2 | 2 | 1 | 5 |
| המשחקים הפאראלימפיים בייג'ינג (2022) | 2 | 3 | 2 | 7 |
| סה"כ | 16 | 25 | 32 | 73 |
ראו גם

איטליה במשחקים האולימפיים
איטליה במשחקים האולימפיים לנוער
אידל מיטן פידל

| --- | --- |

 מבוסס על:  ספר של קונרד תום
 בימוי:  ג'וזף גרין 
 הופק בידי:  יוסף פרנקפורט אדוארד הנטוביץ
 תסריט:  ג'וזף גרין 
 שחקנים ראשיים:  מולי פיקון
 מוזיקה:  אייב (אברום) אלשטיין
 צילום:  יעקב (יאשה) יונילוביץ', סברין שטיינוורצל 
 מדינה:  ארצות הברית, פולין 
 חברת הפקה:  גרין פילמס
 חברה מפיצה:  ספינקס
 שיטת הפצה:  וידאו על פי דרישה 
 הקרנת בכורה:  30 בספט. 1936 פולין   31 בדצמ. 1936 ארצות הברית   19 ביוני 1937 המנדט הבריטי
 משך הקרנה:  92 דק' 
 שפת הסרט:  יידיש 
 סוגה:  סרט מוזיקלי, סרט להט"בי, סרט דרמה, סרט יהודי 
 תקציב:  $50,000
 דף הסרט ב־IMDb
 
יִידל מיטן פֿידל (ביידיש: "אידל עם הכינור", פולנית: Judel gra na Skrzypcach, אנגלית: Yiddle With His Fiddle; הופץ בארץ כאידל) הוא סרט קולנוע בשפת היידיש תוצרת פולין משנת 1936, בבימויו של יוסף גרין ובכיכובהּ של מולי פיקון.
עלילה

אטקה ואביה אריה הם זוג נגנים, היא בכינור והוא בקונטרבס, המתדרדרים לעוני ומפונים מדירתם ברובע קז'ימייז' בקרקוב. אריה לא רואה מוצא מלבד פרנסה ככליזמרים נודדים, אך חושש לביטחונה של בתו בדרכים. אטקה פותרת את הבעיה בכך שהיא מתחפשת לנער ומאמצת את זהותו של "אידל". במהלך מסעותיהם בין הכפרים הם מתחברים עם עוד צמד דומה, יצחק קלמוטקר ובנו אפרים, ומקימים רביעייה. "אידל" מפתחת רגשות כלפי אפרים, המתקשה להבין את תשומת הלב שהוא זוכה לה. הם נשכרים לנגן בחתונתה של טייבל'ה, בת עניים שהייתה מאורסת קודם לאחר, והעשיר הקשיש זלמן גולד. "אידל" מרחמת על הכלה ומבריחה אותה עמם. טייבל'ה נעשית לזמרת הליווי של ההרכב, והם הופכים להצלחה גדולה. אפרים מתאהב בטייבל'ה, למורת רוחה של "אידל". היא מתוודה על האמת בפני אביו, והלה משתכנע לעזור ויוצא לחפש את ארוסה של טייבל'ה, יוס'ל פלדמן. עם הגיעם לוורשה מחריף המתח בין החברים: אפרים כועס על "אידל" הממורמרת וחותם על חוזה מחייב עם תזמורת מקומית. טייבל'ה מקבלת הצעה לחוזה מפתה בעיר. נראה שהלהקה עומדת להתפרק. כשהם אמורים להופיע בקונצרט, שב יצחק עם יוס'ל, וטייבל'ה נמלטת עמו ומותירה פתק המסביר מדוע נטשה. "אידל" מגיעה אל חדר ההלבשה שלה ומודדת את שמלתה. היא תועה אל הבמה ונקלעת לתחילתה של ההופעה. מובכת ומבולבלת, אטקה מתחילה לספר את האמת על אודותיה בשיר בעוד אפרים מנגן ברקע. הקהל מריע וסוכן מקומי מחתים אותה על חוזה למסע הופעות בארצות הברית. בעודה על האניה, מצטרף אליה אפרים שיודע עתה את האמת.
שחקנים

מולי פיקון - אטקה/"אידל"
שמחה פוסטל - אריה
ליאון ליבגולד - אפרים
מקס בוז'יק - יצחק
דורה פקיאל - טייבל'ה
ברברה ליבגולד - אמה של טייבל'ה
שמואל לנדאו - זלמן גולד
חנה לוין - האלמנה פלוימבאום
הפקה

יוסף גרין הגיע עם הלהקה הווילנאית לסיבוב הופעות בארצות הברית ב-1924, ועזב אותה כדי להשתלב בסצנת תיאטרון היידיש בניו יורק. משם התגלגל להוליווד, ושימש ניצב ב"זמר הג'אז", חוויה שמשכה אותו לקולנוע. הוא חזר לחוף המזרחי, וב-1932 נשכר לדבב את דמותו של יוסף בסרט איטלקי אילם ישן, "יוסף ואחיו בארץ מצרים", שיצא מחדש עם פסקול ביידיש. כשכר ניתן לו עותק של הסרט, אותו הקרין בפני הקהל היהודי בקנדה. בשבוע הראשון בלבד הוא הרוויח 4,000 דולר, והחליט להתמקד בתחום. בקיץ 1933 שב ללבוב שבפולין. בארץ הייתה קיימת תעשיית קולנוע יידי אך טרם הופק סרט מדבר. "יוסף ואחיו" היה להצלחה כבירה. גרין לא אהב את הרמה הנמוכה של הסרטים היידיים המדברים שיצאו אז בארצות הברית, והגיע למסקנה כי בפולין יוכל להיעזר במיטב השחקנים ובציוד רב, וכל זאת בשבריר של העלויות ביחס להפקה דומה באמריקה.
בתחילה ניסה לגייס לתוכניתו את בכיר שחקני התיאטרון היהודי בניו יורק, מוריס שוורץ, ששהה אז בוורשה. לבסוף השניים לא הצליחו להסכים על הנושא לסרט. לגרין נודע כי מולי פיקון הופיעה אז בפריז. היא ובעלה-סוכנה, יעקב קאליך, התלבטו לגבי עתידה וניהלו מגעים על השתתפות בסרט דובר-אנגלית עם אולפני האחים וורנר. גרין הציע לה שכר גבוה במיוחד, 10,000 דולר או חמישית מהתקציב הכולל שעמד לרשותו, כדי שתשחק בהפקה שלו. היא וקאליך הסכימו. הסופר היהודי-פולני קונרד טום סיפק לבמאי שלד עלילה על כלה הנמלטת משידוך כפוי ומצטרפת ללהקת כליזמרים, אך גרין החליט שפיקון לא מתאימה לכך בעליל. הוא הוסיף את עניין החלפת הזהויות, שכן השחקנית הראשית הרבתה להופיע בלבוש דראג. יחד עם פיקון הגיע המלחין הקבוע שלה, אייב (אברום) אלשטיין, ואיציק מאנגר הוזמן לחבר את השירים. גרין גם גייס מומחה טכני כבמאי-משנה, יאן נובינה-פשיבילסקי. השתתפותו בתפקיד זה של אזרח פולני אפשרה לרשום את הסרט כהפקה מקומית ולזכות בהטבות מס שונות. מלבד פיקון, גויסו כל השחקנים מתיאטראות היידיש המקומיים. הצילומים נערכו באולפן בוורשה ובקז'ימייז', שם שימשו התושבים היהודים כניצבים. בפועל, היו שלושה במאים: מלבד גרין ופשיבילסקי, קיבלה פיקון הוראות על הסט אך ורק מקאליך.
הבכורה של "אידל מיטן פידל" התקיימה בבירה ב-30 בספטמבר 1936. הוא כיסה את כל התקציב שהושקע בו, כ-50,000 דולר, עוד בטרם יוצא לארצות הברית, שגם בה היה להצלחה גדולה. הוא היה לסרט היידיש הבינלאומי הראשון, והופץ במדינות רבות במערב אירופה, בדרום אפריקה ובאוסטרליה, ואף בארץ ישראל בדיבוב עברי; זה הוכן על ידי יעקב דוידון וצוות בראשותו באולפן הקטן "כרמל פילם", שהתמחה בכך. כמה עותקים נשלחו לגרמניה הנאצית, בה נאסר על היהודים להגיע לבתי-קולנוע רגילים. הבכורה התקיימה בברלין ב-2 במאי 1938, ו"אידל" הופץ בכל גרמניה. אף כי נתוני המכירות המדויקים לא נשמרו, זהו כנראה הסרט המצליח ביותר מבחינה מסחרית בתולדות הקולנוע בשפה; רק "שדות ירוקים" שיצא שנה אחריו מתחרה בו בהיקף המכירות. "אידל" סימן את תחילתו של תור זהב קצר בתעשייה: בתוך שלוש שנים הופקו כעשרים ושבעה סרטים ביידיש, ביניהם האיכותיים והמצליחים ביותר שנעשו כגון "הדיבוק", "שדות ירוקים" ו"טוביה החולב." ב-1956 הופץ "אידל" שוב, בגרסה מקוצרת ומדובבת לאנגלית בשם "Castles in the Sky". היא הורדה מהאקרנים בניו יורק עד מהרה.
בתיאטרון

התיאטרון היידי "יידישפיל" העלה ב-2014 את המחזה "יידל מיטן פֿידל", המבוסס על הסרט.
לקריאה נוספת

Jim Hoberman, Bridge of Light: Yiddish Film Between Two Worlds, University Press of New England, 2010. עמ' 241–247.
הערות שוליים

↑  Ernst Offermanns, Die deutschen Juden und der Spielfilm der NS-Zeit, Peter Lang, 2008. עמ' 43.
1034

שנת 1034 היא השנה ה-34 במאה ה-11. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

התיעוד הראשון לבניית בית כנסת בגרמניה, בוורמס (ורמיזא)
אחד מיורשי שושלת בלהאה הקוריאנית מורד נגד שושלת ליאו החיטאנית ונמלט לגוגוריו לאחר שהובס
על-פי תיעוד שנוי במחלוקת, חותם ירוסלב החכם, דוכס רוס של קייב, על הסכם עם האימפריה הביזנטית אשר מכיר בסמכותה של קונסטנטינופול
סנצ'ו השלישי, מלך נווארה כובש את לאון
נפטרו

11 באפריל – רומנוס השלישי, קיסר האימפריה הביזנטית (נולד ב-968)
ראו גם

ילידי 1034‎
נפטרים ב-1034‎
אלי פולק (קצין)

ערך זה עוסק בקצין בצה"ל. אם התכוונתם למשמעות אחרת, ראו .
| --- | --- |

 מדינה:  ישראל 
 השתייכות:   צבא הגנה לישראל
 תקופת הפעילות:  1984–2012 (כ־28 שנים)
 דרגה:   תת-אלוף
 תפקידים בשירות
 קצין האיסוף של פיקוד הצפון  קצין המודיעין של אוגדה 162  מפקד בית הספר למודיעין שדה  מפקד מערך החוזי והמיפוי באגף המודיעין  קצין איסוף קרבי ראשי
 
אלי פולק הוא קצין צה"ל במילואים בדרגת תת-אלוף, כיהן כקצין איסוף קרבי ראשי.
ביוגרפיה

פולק התגייס לצה"ל ב-1984 ושירת בתחילה כמדריך במרכז לאיסוף ומודיעין. שירת כקצין ביחידות האיסוף של חיל המודיעין וכיהן כקצין האיסוף של פיקוד הצפון. שימש קצין מודיעין באוגדה 162, מפקד בית הספר למודיעין שדה ומפקד מערך החוזי והמיפוי באגף המודיעין. במרץ 2009 מונה לקצין מודיעין שדה ראשי, בתקופתו הפך המערך לחיל האיסוף הקרבי בזרוע היבשה. שירת בתפקיד עד 2012.
הערות שוליים

↑  אבי בליזובסקי, ‏חשיפה ראשונה של יחידת הלווינים של אמ"ן, באתר "הידען", 9 בפברואר 2009
| קציני הגנת גבולות ראשיים  |
| --- | --- | --- |
| קציני איסוף קרבי ראשיים  | אמנון סופרין • יובל חלמיש • גיא ליפקין • אריאל קארו • אלי פולק • גיא בר-לב • מרדכי כהנא |  |
| קציני איסוף קרבי ראשיים  ומפקדי מערך הגנת הגבולות | מרדכי כהנא • דן נוימן (ממלא מקום) • אמיר אבשטיין |  |
| קציני הגנת גבולות ראשיים  | אמיר אבשטיין • עמית ימין • אליעד מואטי |  |
אלפרד קרובר

| --- | --- |

 לידה:  11 ביוני 1876 הובוקן, ארצות הברית 
 פטירה:  5 באוקטובר 1960 (בגיל 84) פריז, צרפת 
 ענף מדעי:  אנתרופולוגיה 
 מקום קבורה:  Sunset View Cemetery 
 מקום לימודים:  אוניברסיטת קולומביה (1901) 
 מנחה לדוקטורט:  פרנץ בועז 
 מוסדות:  אוניברסיטת קליפורניה בברקלי (1901–1945) 
 תלמידי דוקטורט:  ג'וליאן סטיוארד 
 פרסים והוקרה:  הרצאות מסנג'ר (1956)  עמית האקדמיה האמריקאית לאמנויות ולמדעים (1912)  Viking Fund Medal (1946) 
 בן או בת זוג:  תאודורה קרובר (מרץ 1926–1960) 
 צאצאים:  אורסולה לה גווין, קרל קרובר 
 
קרובר עם האינדיאני אישי ב-1911
אלפרד לואיס קרובר (באנגלית: Alfred Louis Kroeber;‏ 11 ביוני 1876 - 5 באוקטובר 1960) היה אנתרופולוג אמריקאי, מהמשפיעים ביותר במחצית הראשונה של המאה ה-20.
ביוגרפיה

קרובר נולד בהובוקן שבניו ג'רזי. עבודת הדוקטורט שלו, שהתפרסמה ב-1901, נעשתה תחת הדרכתו של פרנץ בועז, באוניברסיטת קולומביה. העבודה התבססה על מחקר שדה שערך בקרב ילידים אמריקנים משבט הארפהו (ישבו באותם זמנים באזור קולורדו וויומינג). את רוב הקריירה שלו הוא בילה באוניברסיטת ברקלי שבקליפורניה.
למרות שהוא ידוע כאנתרופולוג תרבותי, ערך קרובר עבודת מחקר משמעותית גם בתחום הארכאולוגיה, בניו מקסיקו, מקסיקו ופרו. במחקריו ביקש לקשר בין ממצאי הארכאולוגיה ובין הבנת המושג תרבות.
קרובר ותלמידיו ביצעו מחקרים רבים בקרב ילידים אמריקנים באזור מערב ארצות הברית, במטרה, בין השאר, להנציח את התרבויות שהיו על סף הכחדה ושינוי. ממצאי התרבות הרבים שנאספו, הוצגו בספר "Handbook of Indians of California", שהתפרסם ב-1925.
בין תרומותיו של קרובר, נמנית פעולת סיווג הלשונות של ילידי צפון אמריקה, וכן היה אחד ממפתחי המושג אזור תרבות. קרובר נודע בעבודתו עם אישי, שנחשב לאחרון בני שבט היאנה. ספרו "אנתרופולוגיה", (1923, 1948) נחשב לספר-לימוד חשוב ומקיף במשך שנים.
קרובר הוא אביה של סופרת המדע הבדיוני הידועה, אורסולה ק. לה גווין.
Better Off Without You

"Better Off Without You" (בעברית: יותר טוב בלעדייך) הוא סינגל של הזמרת-יוצרת האנגליה, בקי היל, בשיתוף התקליטן האנגלי, Shift K3Y, שיצא ב-10 בינואר 2020 כסינגל המוביל מאלבום האולפן הראשון שלה, Only Honest on the Weekend‏.
נכון לינואר 2022, השיר הושמע למעלה מ-88 מיליון פעמים בספוטיפיי.
וידאו קליפ

הווידאו קליפ של השיר יצא בערוץ היוטיוב של בקי היל ב-10 בינואר 2020. נכון לינואר 2022, הווידאו קליפ נצפה למעלה מ-12 מיליון פעמים.
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  אירלנד | מצעד הסינגלים האירי | 15 |  |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס/אלקטרוני | 46 |  |
|  הממלכה המאוחדת | מצעד הסינגלים הבריטי | 14 |  |
|  סקוטלנד | מצעד הסינגלים הסקוטי | 6 |  |
|  צ'כיה | ČNS IFPI | 34 |  |
|   ‏‏‏  מצעדי סוף שנה (2020)> מדינה |   ‏‏‏  מצעדי סוף שנה (2020)> מצעד |   ‏‏‏  מצעדי סוף שנה (2020)> מיקום שיא |   ‏‏‏  מצעדי סוף שנה (2020)>  |
| --- | --- | --- | --- |
|  הממלכה המאוחדת | מצעד הסינגלים הבריטי | 49 |  |
נתוני מכירות

| מדינה | תואר | מכירות |
| --- | --- | --- |
| הממלכה המאוחדת (BPI) | פלטינה | 600,000 |
| אוסטרליה (ARIA) | זהב | 35,000 |
היסטוריית יציאות לאור

| אזור | תאריך | פורמט | חברת תקליטים | הערות |
| --- | --- | --- | --- | --- |
| הממלכה המאוחדת | 10 בינואר 2020 | הורדה דיגיטלית, הזרמת מוזיקה | פולידור רקורדס, אקו רקורדס |  |
הערות שוליים

1 2  "Better Off without You (feat. Shift K3Y) - Single by Becky Hill on Apple Music". iTunes Store. ארכיון מ-2021-07-29. נבדק ב-27 בינואר 2020. {{cite web}}:  (עזרה)
↑  "Becky Hill Releases New Single Better Off Without You Featuring Shift K3y - Stereoboard". stereoboard.com. 10 בינואר 2020. נבדק ב-27 בינואר 2020. {{cite web}}:  (עזרה)
↑  Better Off Without You (feat. Shift K3Y), 2020-01-10, נבדק ב-2022-01-14
↑  "Becky Hill - Better Off Without You". נבדק ב-27 בינואר 2020. {{cite web}}:  (עזרה)
↑  ARIA Accreditations Documents, Dropbox (באנגלית)
| בקי היל |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Only Honest on the Weekend • Believe Me Now? |  |
| אלבומי אוסף | Get to Know |  |
| סינגלים | "Gecko" • "All My Love" • "Piece of Me" • "False Alarm" • "Back & Forth" • "I Could Get Used to This" • "Wish You Well" • "Lose Control" • "Only You" • "Better Off Without You" • "Nothing Really Matters" • "Heaven on My Mind" • "Space" • "Forever Young" • "Remember" • "My Heart Goes (La Di Da)" • "Run" • "Crazy What Love Can Do" |  |
| השתתפות בסינגלים | "Afterglow" • "Powerless" • "Kiss My (Uh-Oh) (Girl Power remix)" |  |
| --- | --- |
בקרת זהויות :  MusicBrainz release group: d191797c-401b-4103-becd-7129198d7631
1964 בברית המועצות

| 0 | 1 | 2 | 3 |
| --- | --- | --- | --- |
| «««  1963   1962  1961 | דגל רוסיה | 1964  בברית המועצות |  »»»  1965   1966  1967 |
כל ערכי השנים בברית המועצות אירועים בולטים בעולם ב-1964 לוח שנה של שנת 1964
1964 בברית המועצות הייתה שנה בה נחגגה השנה ה-47 למהפכת אוקטובר.
הנהגה

ראש הממשלה - ניקיטה חרושצ'וב (עד 14 באוקטובר), אלכסיי קוסיגין (מ-15 באוקטובר).
יושב ראש הסובייט העליון של ברית המועצות - ליאוניד ברז'נייב (עד 15 ביולי), אנסטאס מיקויאן (מ-15 ביולי)
המזכיר הראשון של המפלגה הקומוניסטית - ניקיטה חרושצ'וב (עד ל-14 באוקטובר), ליאוניד ברז'נייב (מ-14 באוקטובר).
אירועים בולטים

17 באפריל – חגיגות לציון יום הולדת 70 של ניקיטה חרושצ'וב. לאור האירוע הוענק לו אות גיבור ברית המועצות.
23 באפריל – הקמת "תיאטרון טגנקה" במוסקבה. תוך זמן קצר תיאטרון זכה בפופולריות עצומה.
26 באפריל – הפעלת תחנת הכוח הגרעינית בלויארסקי.
3 במאי – גילוי שדה גז טבעי בטורקמניסטן.
14 במאי – ניקיטה חרושצ'וב השתתף בחגיגות לקראת הפעלת תחנת כוח הידרואלקטרית באסואן.
19 במאי – גילוי מתקני האזנה בשגרירות ארצות הברית במוסקבה.
12 ביוני – חתימת הסכם ידידות עם גרמניה המזרחית. תקופת ההסכם - 20 שנים.
5 ביולי – ליאוניד ברז'נייב מוותר על תפקיד יו"ר הסובייט העליון ומתרכז בעבודה במנגנון המפלגתי.
17 ביולי – פיוטר גריגורנקו, מהדיסידנטים הבולטים הוכרז כבלתי שפוי והועבר לטיפול כפייתי בבית חולים לחולי נפש.
21 ביולי – סיום עבודות הרחבת מערכת תעלות וולגה-הים הבלטי.
29 באוגוסט – בוטלו כל ההאשמות נגד אוכלוסייה גרמנית באזור הוולגה שבתחילת מלחמת העולם השנייה הועברה לסיביר. למרות זאת, אוטונומיה שהייתה קיימת בשנות ה-30 לא הוקמה מחדש ורוב המפונים לא חזרו לאזור הוולגה.
2 בספטמבר – תאונה אווירית של מטוס איליושין Il-18 ליד יוז'נו-סחלינסק. 87 אנשים נהרגו
30 בספטמבר – הפעלת תחנת כוח גרעינית נובו-וורונז'סקי.
12 באוקטובר – שיגור חללית מאוישת ווסחוד 1 עם צוות של 3 קוסמונאוטים. בפעם ראשונה חללית כוללת צוות של מספר אנשים.
14 באוקטובר – תוך העדר כרושצ'וב מישיבת הוועד המרכזי של המפלגה, הוא פוטר מכל התפקידים והועבר לגמלאות. ליאוניד ברז'נייב מונה לתפקיד ראש המפלגה.
19 באוקטובר – תאונה אווירית של מטוס איליושין Il-18 ליד בלגרד. 33 אנשים נהרגו. על המטוס הייתה משלחת צבאית סובייטית כולל מרשל ברית המועצות סרגיי ביריוזוב.
5 בנובמבר – ראש ממשלת סין ג'ואו אנלאי הגיע למוסקבה לשיחות פיוס. השיחות לא הצליחו להביא לסיום המשבר.
11 בנובמבר – שינויים בהרכב הוועד המרכזי של המפלגה. ביטול החלטה על רפורמה מנהלית משנת 1962.
אירועים בולטים > ללא מועד

תחילת ייצור של משאית GAZ 66 במפעל גא"ז בניז'ני נובגורוד. הייצור נמשך עד לשנת 1999 ובסך הכל נבנו כמיליון מכוניות. המכונית קיבלה שימוש רחב בחקלאות ובצבא.
תחילת ייצור של מכונית מוסקביץ'-408. הייצור נמשך עד לשנת 1975 והמכונית הייתה די פופולרית בברית המועצות ואף נמכרה מחוץ לגבולות המדינה.
הקמת רשת חנויות "בריוזקה" בהם היה ניתן לרכוש מוצרים שלא ניתן להשיג בחנויות רגילות. תמורת המוצרים היה צורך לשלם באמצעי תשלום מיוחדים "סרטיפיקטים" ולא ברובלים סובייטים.
תחילת פעילות של תחנת הכוח הגרעינית נובווורונז'
אירועים בולטים > אירועי תרבות

החל משנת 1957 הירחון הפופולרי "האקרן הסובייטי" ערך סקר להענקת תואר סרט השנה. בשנה זו הזוכים היו:
סרט השנה: "המלט" (של סרגיי קוזינצב)
שחקן השנה: אינוקנטי סמוקטונובסקי
שחקנית השנה: ויה ארטמנה
מקבלי פרס לנין בתחום התרבות:
אולס גונצ'ר עבור רומן חדש
ואסילי פסקוב עבור ספר חדש
אלכסנדר דיינקה עבור סדרת פסיפסים
מאיה פליסצקאיה עבור הופעותיה במספר הופעות בלט
מסטיסלב רוסטרופוביץ' עבור הופעות בקונצרטים
ניקולאי צ'רקסוב עבור תפקיד באחד הסרטים
נולדו

24 באוגוסט – סאליז'אן שריפוב, קוסמונאוט רוסי
2 באוקטובר – יבגני סידיכין - שחקן רוסי
7 בדצמבר – ולדימיר ארטיומוב מתעמל סובייטי זכה ב-5 מדליות אולימפיות (מהם 4 זהב)
16 בדצמבר – אנפיסה רזצובה, ספורטאית רוסית זכתה ב-5 מדליות אולימפיות מהם 3 זהב.
נפטרו

1 במאי – ניקולאי דוחוב, מתכנן נשק סובייטי, 3 פעמים גיבור העמל הסוציאליסטי (נולד ב-1904)
17 במאי – אוטו קואוסינן - מהפכן ומדינאי סובייטי ממוצא פיני (נולד ב-1881)
4 ביולי – סמואיל מרשק - משורר סובייטי ממוצא יהודי (נולד ב-1888)
24 ביולי – מקסים רילסקי - משורר סובייטי ממוצא אוקראיני (נולד ב-1895)
28 בספטמבר – מיכאיל סבטלוב - משורר סובייטי ממוצא יהודי (נולד ב-1903)
19 באוקטובר – סרגיי ביריוזוב, מרשל ברית המועצות (נולד ב-1904)
15 בדצמבר – סרגיי אוז'גוב, בלשן סובייטי (נולד ב-1900)
29 בדצמבר ולדימיר סייגדאצ'ני, צייר וחוקר אמנות סובייטי (נולד ב-1886)
בול סובייטי לכבוד טיסה מאוישת של ווסחוד 1
סמואיל מרשק
2002 בארצות הברית

| 0 | 1 | 2 | 3 |
| --- | --- | --- | --- |
| «««  2001   2000  1999 |  דגל ארצות הברית | 2002  בארצות הברית |  »»»  2003   2004   2005 |
כל ערכי השנים בארצות הברית • אירועים בולטים בעולם ב-2002 פורטל ארצות הברית • לוח שנה של שנת 2002
2002 בארצות הברית הייתה השנה בה חגגה ארצות הברית 226 שנה מיום היווסדה.
הנהגה

הנשיא: ג'ורג' בוש (המפלגה הרפובליקנית)
סגן הנשיא: דיק צ'ייני (המפלגה הרפובליקנית)
יו"ר בית הנבחרים: דניס הסטרט (המפלגה הרפובליקנית)
מנהיג הרוב בסנאט: טום דאשל (המפלגה הדמוקרטית)
הקונגרס: הקונגרס ה-107
אירועים בולטים

פרק זה לוקה בחסר. אנא תרמו לוויקיפדיה ו.
29 בינואר – נשיא ארצות הברית, ג'ורג' בוש מכריז על קוריאה הצפונית, איראן ועיראק כ"ציר הרשע"
8 בפברואר – נפתחת אולימפיאדת החורף ה-19 בסולט לייק סיטי בארצות הברית
19 בפברואר – החללית "מארס אודיסיי" (Mars Odyssey) מתחילה במיפוי פני המאדים באמצעות שימוש בהדמאה תרמית
1 במרץ – מלחמת אפגניסטן: מתחיל מבצע אנקונדה במזרח המדינה (המבצע מסתיים ב-19 במרץ)
24 במרץ – השחקנית האלי ברי הופכת לאישה השחורה הראשונה שזוכה בפרס האוסקר כשחקנית ראשית בסרט Monster's Ball
10 במאי – סוכן ה-FBI רוברט הנסן נדון למאסר עולם ללא אפשרות לחנינה, לאחר שמכר סודות מדינה של ארצות הברית לרוסיה תמורת 1.4 מיליון דולר במזומן וביהלומים
11 ביוני – בית הנבחרים של ארצות הברית מחליט להכיר באנטוניו מאוצ'י כממציא הטלפון, במקום אלכסנדר גרהם בל
24 ביולי – מתחיל תרגיל המלחמה של צבא ארצות הברית - "אתגר המילניום"
נפטרו

12 בינואר – סיירוס ואנס, מזכיר המדינה של ארצות הברית (נולד ב-1917)
22 בינואר – פגי לי, זמרת ושחקנית קולנוע אמריקאית (נולדה ב-1920)
23 בינואר – רוברט נוזיק, פילוסוף אמריקאי-יהודי (נולד ב-1938)
30 בינואר – דניאל פרל, עיתונאי אמריקאי-יהודי (נרצח) (נולד ב-1963)
22 בפברואר – צ'אק ג'ונס, אנימטור, מאייר, תסריטאי, מפיק ובמאי סרטים מצוירים אמריקאי. (נולד ב-1912)
27 במרץ – בילי ויילדר, במאי קולנוע אמריקאי (נולד ב-1906)
5 באפריל – ליין סטאלי, מוזיקאי אמריקאי, נפטר משימוש בסמים (נולד ב-1967)
15 באפריל – ביירון וייט, שופט בית המשפט העליון של ארצות הברית (נולד ב-1917)
20 במאי – סטיבן ג'יי גולד, מדען אמריקאי-יהודי (נולד ב-1941)
5 ביוני – די די ראמון, באסיסט אמריקאי, נפטר משימוש בסמים (נולד ב-1951)
27 ביוני – ג'ון אנטוויסל, בסיסט להקת המי (נולד ב-1944)
19 ביולי – אלן לומקס, חוקר פולקלור ומפיק מוזיקלי אמריקאי (נולד ב-1915)
5 ביולי – טד ויליאמס, שחקן בייסבול אמריקאי אגדי (נולד ב-1918)
23 ביולי – חיים פוטוק, סופר אמריקאי-יהודי (נולד ב-1929)
31 באוגוסט – ליונל המפטון, מוזיקאי ג'אז אמריקאי (נולד ב-1908
18 בספטמבר – בוב הייז, אתלט אמריקאי (נולד ב-1942)
18 בנובמבר – ג'יימס קובורן, שחקן קולנוע אמריקאי (נולד ב-1928)
26 בנובמבר – ג'ון רולס, פילוסוף אמריקאי (נולד ב-1921)
אילוסטרציה של החללית "מארס אודיסיי" שנאס"א שלחה למפות את מאדים.
פגי לי
צ'אק ג'ונס
אלפרד קרנר

אלפרד קרנר (בגרמנית: Alfred Körner;‏ 14 בפברואר 1926 – 23 בינואר 2020) היה כדורגלן ומאמן אוסטרי, ששיחק בעמדת החלוץ.
ביוגרפיה

קרנר נולד בווינה שבאוסטריה בשנת 1926, ושיחק במשך רוב הקריירה שלו בקבוצה ראפיד ויין. הוא חווה עימה הצלחות כאשר זכה שבע פעמים בליגה האוסטרית, פעם אחת בגביע וגם בגביע זנטרופה של 1951. לאחר 17 שנה בקבוצה עבר לשחק באדמירה ויין שם סיים את הקריירה שלו.
בנבחרת אוסטריה ערך קרנר את הופעת הבכורה שלו באוקטובר 1947 במשחק ידידות נגד צ'כוסלובקיה. במונדיאל 1954 שיחק בנבחרת יחד עם אחיו הגדול, רוברט קרנר, והם הגיעו עד למקום השלישי. קרנר כבש צמד במשחק רבע הגמר נגד מארחת הטורניר שווייץ, במשחק בו נכבשו כמות השערים הרבה ביותר בהיסטוריית המונדיאל, 12 שערים. במונדיאל 1958 שנערך בשוודיה כבש שער בשלב הבתים נגד אנגליה, אך נבחרתו לא הצליחה לעלות לשלב הבא. את הופעתו האחרונה עשה באוקטובר 1958 במשחק ידידות נגד צרפת. בסך הכל ערך 47 הופעות וכבש 14 שערים עבור הנבחרת האוסטרית.
קרנר נפטר ב-23 בינואר 2020 בווינה שבאוסטריה בגיל 93, יומיים אחרי פטירתו של חברו לנבחרת, תאודור ואגנר.
תארים

אליפות אוסטריה (7): 1946, 1948, 1951, 1952, 1954, 1956, 1957
הגביע האוסטרי: 1946
גביע זנטרופה: 1951